Когато демон се явил на Св. Пахомий под образа на Христос, светецът, който притежавал дара да различава духовете, веднага си помислил: При видение на светите сили, мислите на получаващия видението съвършено изчезват. Те нищо не разглеждат освен светостта на този, който се явява, а ето аз и виждам, и мисля, и разсъждавам. Съвършено ясно е, че видението е лъжливо. То не е от светите сили. И докато мислел така, то изчезнало.